આઝાદી પહેલાં દલિતો પર ખૂબ અત્યાચાર થતો હતો. ગાયકવાડી શાસન વખતે તેમાં ખૂબ જ પરિવર્તન આવ્યું અને સમાજને બેઠો કરવા અને અસ્પૃશ્યતા હટાવવા માટે દલિતોનાં બાળકોને શિક્ષણ આપવાની પણ જોગવાઈ કરાઈ. હાલમાં ગામડાં કરતાં શહેરોમાં સ્થિતિ ઘણી સારી છે. સૌરાષ્ટ્ર, ભાલ વિસ્તારનાં ગામડાંમાં આજે પણ અસ્પૃશ્યતા જોવાય છે. આ અંગે ગુજરાત યુનિવર્સિટીના ઇતિહાસ વિભાગના પ્રોફેસર ડૉ. અરુણ વાઘેલા કહે છે, “હવે કાયદાની જોગવાઈ તથા ન્યાયંતત્રની મદદ મળી રહે છે. આમ છતાં ઘણાં લોકો લઘુતાગ્રંથિથી પીડાઈ રહ્યા છે. માનસિકતા ઘર કરી ગઈ હોવાથી હજુય અસ્પૃશ્યતા જોવા મળે છે.”